Atlanta

Kani waa maqaal ku saabsan magaalada Atlanta, Joorjiya ee dalka Maraykanka.

Atlanta, Caasimada Atlanta (, sidoo kale ) waa caasimad iyo magaalo madaxda Gobolka Joorjiya ee wadanka Maraykanka. Magaalada Atlanta waxay leedahay shacabka ugu badan gobolka Joorjiya kuwaasi oo dhan 447,841 (tiro koobtii 2010ka). Marka lagu daro deegaanada ku hareersan ee hoosyimaada Atalanta waxaa ku dhaqan dad gaadhaya 5,522,942, taasi oo ka dhigeysa caasimad-weyne (metropolitan) sagaalaad ee dalka Maraykanka; waana xarunta ganacsiga iyo dhaqaalaha ee deegaankaasi.

Hordhac
Atlanta waa fadhiga iyo saldhiga dowlada Fulton County in kastoo ay xoogaa ka gaadho dhinaca galbeed DeKalb County. Caasimada Atlanta waxay aasaasantay sanadkii 1837kii wakhtigaas oo ku beegan dhismihii tareenka dheer ee isku xidha bari iyo galbeed wadanka Maraykanka. Laakiin waxay si fiican u kortay oo balaadhatey wakhtigii Dagaalka Sokeeye ee Maraykanka, goortaasi oo ay noqotey goob ganacsi iyo xudun isku xidha dhinacyada iska soo horjeeday. 
Magaalada Atlanta waa xarunta isku xidha isgaadhsiinta socdaalka ee gobolka koonfurbari Maraykanka; gaar ahaan xudunta iskuxidhka laymanka tareenada, socdaalka cirka ee diyaaradaha ayada oo leh gegada-diyaaradaha ee ugu mashquulka badan caalamka tan iyo sanadkii 1998kii, kaas oo lagu magacaabo "Hartsfield–Jackson Atlanta International Airport".
Caasimada Atlanta waxaa lagu tiriyaa ineey tahay magaalo aad u heersareysa, ayadoo la sheegay ineey tahay magaalada 36aad ee ugu awooda badan aduunka, tan 8aad ee ugu heerka sareeysa Maraykanka dhexdiisa, iyo magaalo kaligeed maamusha dhaqaale dhan 270 bilyan dollarka Maraykanka.
Juquraafi
Xaga juquraafiga deegaanka, magaalada Atlanta waxay ku taalaa dhul fidsan oo leh buuro kooban oon aad u dhaadheerayn kuwaasi oo ku hareersan tahay dhir faro badan iyo haro biyo midaasi oo soo jiidatey xayawaan iyo shimbiro aad u faro badan.
Sanadkii 1996dii ayaa markii ugu horeeysay magaalada Atlanta waxaa lagu qabtey ciyaaraha Olympicga ee caalamiga ah.

 Dadka Jinsiyad Ahaan   2013  1990  1970  1940 Dadka Madoow ama Afrikaan  53.9%  67.1%  51.3%  34.6% Dadka Cad  41.8%  31.0%  48.4%  65.4% —Ahayn-Hispanic  37.1%  30.3%  47.3%From 15% sample  lama oga Ka soo jeeda Aasiya  4.3%  0.9%  0.1%  - Hispanic or Latino (nooc kasta leh)  5.3%  1.9%  1.5% lama oga

Muuqaalo
699px|center|Badhtamaha magaalada Atlanta
699px|center|Dhismaha Buckhead

La Mataan ah
Magaalada Atlanta waxay mataan la tahay 18 caasimadood oo ku kala yaala daafaha dunida.
Kuwaasi waxaa ka mid ah:
20px Brussels, Beljim (1983)
20px Salzburg, Ostariya (1967)
20px Montego Bay, Jamayka (1972)
20px Riyo Di Janeero, Barasiil (1972)
20px Lagos, Nayjeeriya (1974)
20px Taipei, Taywan (1974)
20px Toulouse, Faransiiska (1974)
20px Newcastle upon Tyne, Ingiriiska, Boqortooyada Ingiriiska (1977)
20px Daegu, Koonfur Kuuriya (1981)
20px Dekeda Isbayn, Trinidad iyo Tobago (1987)
20px Tbilisi, Joorjiya (1988)Olympia Hore, Giriig (1994)
Bucharest, Romania (1994)
Kotonou, Benin (1995)
Salcedo, Jamhuuriyada Dominika (1996)
Nuremberg (Nürnberg), Jarmalka (1998)
Ra'anana, Israaiil (2000)
Fukuoka, Jabaan (2005)

Tixraac

Category:Maraykanka
Category:Magaalooyinka Maraykanka